《送知军曹比部移虔州》
宋代·李覯

要知贤者善居官，法自严明性自宽。
黠吏欲欺难作计，愚民初惧久方安。
狱辞大小情皆见，市物公私价一般。
农力不闻供土木，穷阎犹得免饥寒。
星为二使来巡抚，考未三年悉可观。
剧郡使当烦镇守，君恩宁许更盘恒。
两幡赣水行非远，五夸旴江日渐单。
从此天衢龙跃去，野人怀德谩悲酸。